Dit was kliphard, maar Nieu-Seeland is die uiteindelike wenner van die Kaapstad-sewestoernooi nadat hulle die Blitsbokke met 7 – 5 in ’n aksiebelaaide eindstryd geklop het.
Justin Geduld het egter kort nadat spel hervat is vir die eerste punte van die wedstryd gesorg toe hy skitterend ’n skop saam met Seabelo Senatla opgevolg het.
Nieu-Seeland se Ngarohi McGarvey-Black het ’n rukkie daarna onder die pale gedruk, wat die daaropvolgende skepskop verspotmaklik gemaak het.
Tog sal Blitsbok-ondersteuners mor oor die strafskop wat laat in die wedstryd teen Dylan Sage vir ’n moontlike hoogvat toegeken is. Die heruitsendings wat op die groot skerms vertoon is, het na allesbehalwe ’n hoogvat gelyk.
Die Blitsbokke kon vier jaar laas ’n toernooi in Suid-Afrika wen. Maar vandag word hul vaardighede, talent en deursettingsvermoë beslis deur die hele land waardeer.
New Zealand is die beste rugby land in die wereld,dit sou n ander storie gewees het as hulle teen sa in die wêreld beker finaal gespeel het.